Diari Oficial de la Generalitat Valenciana


Sumari del DOGV 7551, del 18-06-2015 (2015/5391)

RESOLUCIÓ de 19 de maig de 2015, del conseller de Presidència i Agricultura, Pesca, Alimentació i Aigua, per la qual s'aprova la modificació de la rehabilitació de l'escut històric d'ús immemorial del municipi de la Font de la Figuera.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7551

Data del DOGV
:   18-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5391


Data del document
:   19-05-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * Font de la Figuera, la
    * administració local

RESOLUCIÓ de 19 de maig de 2015, del conseller de Presidència i Agricultura, Pesca, Alimentació i Aigua, per la qual s'aprova la modificació de la rehabilitació de l'escut històric d'ús immemorial del municipi de la Font de la Figuera. [2015/5391]  
El municipi de la Font de la Figuera (València), en la sessió celebrada pel Ple de l'Ajuntament en data 12 de febrer de 2014, va estimar convenient modificar la rehabilitació de l'escut històric d'ús immemorial, aprovat per mitjà del Reial Decret 2805/1978, de 27 d'octubre (BOE 288, de 02.12.1978), perquè el represente i simbolitze.  
L'acord plenari indicat va ser sotmés a informació pública en el Diari Oficial de la Comunitat Valenciana número 7217, de 19 de febrer de 2014, i al tauler d'edictes de l'ajuntament durant el termini d'un mes.  
  
Mitjançant Acord del Ple de data 2 d'abril de 2014, es van resoldre i van desestimar les al·legacions presentades, i va quedar aprovada la modificació de la rehabilitació de l'escut històric d'ús immemorial per majoria absoluta del nombre legal de membres de la corporació local.  
  
Per això, d'acord amb les facultats que li conferixen les disposicions en vigor, va elevar per a la seua modificació la corresponent proposta.  
  
El Consell Tècnic d'Heràldica i Vexil·lologia va emetre un dictamen favorable, de data 9 de maig de 2014, a la proposta de modificació de la rehabilitació de l'escut històric d'ús immemorial, i va considerar correcta la seua representació gràfica en la sessió de 26 de febrer de 2015.  
  
El procediment s'ha tramitat d'acord amb les regles establides en l'article 22 de la Llei 8/2010, de 23 de juny, de Règim Local de la Comunitat Valenciana, en els articles 13 i següents del Decret 116/1994, de 21 de juny, del Consell, pel qual es regulen els símbols, tractaments i honors de les entitats locals de la Comunitat Valenciana, i en el Decret 157/2000, de 17 d'octubre, del Consell, pel qual es regula la rehabilitació d'escuts i banderes municipals històrics d'ús immemorial.  
  
Per estos motius, i fent ús de les atribucions conferides per la legislació vigent, resolc:  
Aprovar la modificació de la rehabilitació de l'escut històric d'ús immemorial del municipi de la Font de la Figuera (València), que queda organitzat de la manera següent:  
  
«Escut quadrilong de punta redona, partit. Al primer quarter, d'atzur, una font d'argent, aclarida de sable. Al segon quarter, una figuera de sinople, fruitada de sable, amb el tronc del seu color i terrassada del seu color.  
Al timbre, corona reial oberta, tradicional al Regne de València.»  
  
Contra esta resolució, que posa fi a la via administrativa, de conformitat amb el que establix l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptats a partir de l'endemà de la seua notificació o publicació, si és el cas, en el DOCV, de conformitat amb allò que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant del mateix òrgan que ha dictat l'acte en el termini d'un mes, a comptar des de l'endemà de la notificació o la publicació, si és el cas, en el DOCV, de conformitat amb allò que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que l'interessat siga una administració pública, no es pot interposar cap recurs en via administrativa, sense perjuí d'allò que disposa l'article 44 de la Llei 29/1998, de 13 de juliol, i s'ha de requerir prèviament perquè s'anul·le o revoque este acte, en el termini de dos mesos comptats des de l'endemà de la notificació o la publicació, si és el cas, en el DOCV, tenint en compte que això no incidix en l'executivitat de l'acord ni interromp els terminis amb vista a la seua fermesa, atés que no és substitutiu del règim de recursos en via administrativa.  
  
Tot això sense perjuí que els interessats puguen exercitar qualsevol altra via que estimen oportuna.  
  
València, 19 de maig de 2015.- El conseller de Presidència i Agricultura, Pesca, Alimentació I Aigua: José Císcar Bolufer.